อาเฉินเป็ดย่าง กำเนิดมาจากอำเภอพนัสนิคม ตอนนี้มี 3 สาขา คือพนัส เมืองชลและหนองมน สาขานี้อยู่ที่ตลาดหนองมน ใกล้ๆกับคิวรถสีแดง เป็นอาคารพาณิชย์ 1 ห้อง ติดร้านห้อยจ๊อชาตรี

ที่นี่ขายข้าวหมูกรอบ ข้าวหน้าเป็ด และบะหมี่หยก ผมทดลองข้าวรวมมิตรทั้งสองอย่างเลย จะได้ชิมทีเดียวจบ ราคา 50 บาท สิ่งแรกที่เห็นได้ทันทีคือมันเยอะมากกกก เยอะจิง เค้าตักข้าวให้สะใจไปเลย น่าจะประมาณข้าว 2 ถ้วยได้นะ เป็ดย่างกับหมูกรอบก็ให้มาเยอะ เป็ดย่างนี่บอกได้เลยว่าอร่อยเด็ด ชอบมากครับ หนังแห้งและกรอบกำลังดี ไม่มีกลิ่นใดๆ ส่วนหมูกรอบก็อร่อยใช้ได้นะ แต่เป็ดทีเด็ดกว่า เลยกลบความอร่อยของหมูกรอบไปเลย น้ำราดก็ดีครับ เค็มนิดหน่อย หอมๆดี เพิ่มรสชาตด้วยซอสเปรี้ยวลงไปนิด ให้ตัดกับรสเค็มๆของน้ำราด แค่นี้ก็อร่อยสุดๆและ

รับประกันความอร่อยของเป็ดย่างเลยครับ เฉพาะอาทิตย์นี้ ผมไปซัดมา 3 รอบและ อิอิ 
พิเศษ 1 จาน 50 บาท เล่นเอาอิ่ม จุก จบเลย

ร้านเปิดประมาณ 07.00 ปิดราว 15.00
เพราะตอนเย็นเค้าไปขายที่ตลาดนัดจตุจักรครับ หรือใครสะดวกจะไปชิมก็ได้นะ ได้ไปเดินเที่ยวเล่นต่อเลย